تاوەری ئێن سیئۆل

تاوەری ئێن سیئۆل (بە کۆری؛N서울타워) بە فەرمی بە تاوەری وای تی ئێن سیئۆل (YTN Seoul) دەناسرێت، کە بەشێوەیەکی گشتی بە تاوەری نامسان (남산)یان تاوەری سیئۆل دەناسرێت، تاوەرێکی پەیوەندی و چاودێریکردنە و دەکەوێتە سەر شاخی نامسان لە ناوەڕاستی سیئۆل لە کۆریای باشوور تاوەرەکە بەرزییەکەی ٢٣٦مەتر (٧٧٤)پێیە و بەرزترین خاڵە لە شاری سیئۆل.

تاوەرەکە لە ساڵی ١٩٦٩ دروست کراوە و لە ساڵی ١٩٨٠ بەڕووی خەڵکدا کراوەتەوە، تاوەری سیئۆل لە ٣ی کانوونی دووەمی ١٩٧١ تەواوبووە و دیزاینی ئێن تاوەر لەلایەن (جانگ جۆنگ-ریول) دیزاین کراوە و لەو کاتەوە تاوەرەکە بە ھێمایەکی گرینگی سیئۆل دادەنرێت. تاوەری سیئۆل یەکەم تاوەری شەپۆڵی ڕادیۆیی گشتی کۆریای باشوورە، کە پەخشی تەلەڤیزیۆنی و ڕادیۆیی لە شاری سیئۆل دابین دەکات. لە ئێستادا تاوەرەکە سیگناڵ و شەپۆڵی ڕادیۆیی بۆ کەی بی ئێس (سیستمی پەخشی کۆری) و ئێس بی ئێس (سیستمی پەخشی سێئول) و ئێم بی سی (کۆمپانیای پەخشی مانھوا) پەخش دەکات.

 سەرچاوەکان